Rettens dom (Første Afdeling) af 2. december 2020 –

Thunus m.fl. mod EIB

(Sag T-318/19)

»Personalesag – ansatte ved EIB – løn – årlig tilpasning af lønninger – retssikkerhed – berettiget forventning – høring af de ansatte – begrundelsespligt – proportionalitet«

1. Tjenestemænd – Den Europæiske Investeringsbanks ansatte – løn – årlig tilpasning af grundlønskalaen – administrationens skønsbeføjelse – vedtagelse af afgørelse herom – følger – frivillig indskrænkning af skønsbeføjelsen (Den Europæiske Investeringsbanks personalevedtægt, art. 20, stk. 1, og bilag I; Den Europæiske Investeringsbanks forretningsorden, art. 31) (jf. præmis 39-42 og 52)

2. Tjenestemænd – Den Europæiske Investeringsbanks ansatte – principper – retssikkerhed – administrationens retsakter – krav om klarhed og forudsigelighed (jf. præmis 45-48)

3. Tjenestemænd – Den Europæiske Investeringsbanks ansatte – løn – årlig tilpasning af grundlønskalaen – overholdelse af retssikkerhedsprincippet – forpligtelse til på forhånd at angive de anvendelige kriterier – foreligger ikke (Den Europæiske Investeringsbanks personalevedtægt, art. 20, stk. 1, og bilag I; Den Europæiske Investeringsbanks forretningsorden, art. 31) (jf. præmis 53-57)

4. Tjenestemænd – principper – beskyttelse af den berettigede forventning – betingelser – præcise løfter afgivet af administrationen – begreb – administrationens praksis – ikke omfattet (jf. præmis 64 og 67)

5. Tjenestemænd – Den Europæiske Investeringsbanks ansatte – løn – årlig tilpasning af grundlønskalaen – administrationens skønsbeføjelse – overholdelse af velerhvervede rettigheder – fremadrettet ændring af ordningen for gennemførelse af den årlige tilpasning af lønninger – lovlighed (Den Europæiske Investeringsbanks personalevedtægt, art. 20) (jf. præmis 65, 66, 68 og 69)

6. Tjenestemænd – Den Europæiske Investeringsbanks ansatte – løn – årlig tilpasning af grundlønskalaen – forpligtelse til at opretholde parallelitet med udviklingen i de nationale tjenestemænds lønninger – foreligger ikke (Tjenestemandsvedtægten, art. 65) (jf. præmis 71)

7. Den Europæiske Investeringsbank – direktion – beføjelser – personaleforvaltning – rækkevidde – fordeling af den årlige lønstigning som følge af bestyrelsens afgørelse om budgettet – omfattet (Vedtægterne for Den Europæiske Investeringsbank, art. 11, stk. 3 og 7; Den Europæiske Investeringsbanks forretningsorden, art. 23, stk. 1, og art. 31) (jf. præmis 80-84)

8. Tjenestemænd – Den Europæiske Investeringsbanks ansatte – løn – administrationens indgivelse af forslag til direktionen – forpligtelse til at foretage høring af personalerepræsentationen – rækkevidde – grænser (Den Europæiske Investeringsbanks personalevedtægt, art. 24, stk. 1, og art. 44) (jf. præmis 88-94)

9. Tjenestemænd – Den Europæiske Investeringsbanks ansatte – principper – forbud mod fratagelse af en økonomisk fordel uden høring af personalet – rækkevidde (jf. præmis 96 og 97)

10. Tjenestemænd – administrationens retsakter – begrundelse – forpligtelse – rækkevidde – generel retsakt om lønforhold (Art. 296 TEUF) (jf. præmis 102-104)

Angående

Søgsmål støttet på artikel 270 TEUF og på artikel 50a i statutten for Den Europæiske Unions Domstol med påstand om dels annullation af de afgørelser, der er indeholdt i sagsøgernes lønsedler for februar 2019 og de senere måneder, hvorved EIB’s bestyrelses afgørelse af 18. juli 2017 om fastlæggelse af en ny fremgangsmåde med hensyn til den generelle forhøjelse af personalets lønninger, der gælder for alle ansatte ved EIB, bestyrelsens afgørelse af 11. december 2018 om fastsættelse af lønbudgettet for 2019 og EIB’s direktions afgørelse af 30. januar 2019 om fastsættelse af tilpasningssatsen for lønningerne for 2019 til 0,8% blev anvendt, dels erstatning for det tab, som sagsøgerne hævder at have lidt som følge af disse afgørelser.

Konklusion

1) Den Europæiske Investeringsbank (EIB) frifindes.